Liptovský Mikuláš – . Mikuláš o 78 a v jednom prípade došlo aj k úmrtiu. Najväčšie škody spôsobil "červený kohút" obchodným spoločnostiam, takmer 5 miliónov korún. Naopak členovia Hasičského záchranného zboru uchránili materiálne hodnoty vo výške takmer 173 miliónov korún, informoval o tom na tlačovej besede Ján Krajči, riaditeľ Okresného riaditeľstva Hasičského a záchranného zboru (HaZZ) v L. Mikuláši. Vzrástol aj celkový počet výjazdov k požiarom a k autonehodám na 503. Okrem zásahov pri lokalizácii požiarov pri dopravných nehodách považujú hasiči za čoraz väčší problém lesné požiare, ako napríklad v porastoch neďaleko obcí Važec a Východná. Tu sa potvrdila akcieschopnosť aj dobrovoľných hasičov. V súčasnosti je v okrese 65 zborov, ktorých príslušníci patrili v previerkach pripravenosti k najlepším na Slovensku. Mnohí z nich majú ťažkosti s uvoľňovaním zo zamestnania.
Nedostatok financií a zastaralá požiarna technika je podľa predstaviteľov HaZZ pretrvávajúci problém. V susednom Poľsku získali z Európskej únie staršie požiarnické autá z Nemecka, ktoré výrazne pomáhajú pri zásahoch. Slovenská legislatíva túto možnosť vylučuje, hoci na inováciu autoparkov nie sú prostriedky. Otázkou zostáva, prečo nemožno finančné prostriedky z fondov EÚ využiť aj na obnovu požiarnickej techniky. Podľa informácii
J. Krajčiho navzdory vysokej miery nezamestnanosti aj u nich, podobne ako policajti, pretrváva nedostatok záujemcov o profesionálne miesta v zbore. -ha-